એ પછી હમણાં આ લેખનું પુનર્લેખન બ્લોગ માટે કરતી વખતે અતુલભાઈને કમલેશની વિગત પૂછાવી. વળતા ઈમેલમાં અતુલભાઈએ જણાવ્યું કે સરકારની નોકરી ૨૦૦૬માં છોડી ત્યારે પોતે ડાયરેક્ટર ઑફ રૂરલ ડેવલપમેન્ટના હોદ્દે હતા. એ અગાઉ અંબાજીથી એમની બદલી સબ ડીવીઝનલ મેજીસ્ટ્રેટ તરીકે ભાવનગર થઈ ત્યારે એમનો સામાન મૂકવા કમલેશ ભાવનગર આવેલો. ત્યાર પછી એમને એકાદ બે વખત અંબાજી જવાનું બન્યું એ વખતે કમલેશને મળવાનું બનેલું. એ મંદીરમાં કામ કરતો હતો.